钦定古今图书集成/理学汇编/经籍典/第121卷 > 宋文彦博进尚书札子 > 《无逸》
## 钦定古今图书集成/理学汇编/经籍典/第121卷 > 宋文彦博进尚书札子 > 《无逸》

此篇周公以戒成王曰：“君子所其《无逸》，先知稼穑之
艰难。文王不敢盘于游田，以庶邦惟正之供。自今嗣
王，其无淫于观、于逸、于游、于田！”故成王服其训戒，乃
为令王。至唐开元中，作《无逸图》，置于禁中，出入省览，
以为龟鉴。臣亦尝录此篇，为图以进，以助圣览，伏望
曲留睿意。